**এডুকেশন সিটি স্টেডিয়াম** (আরবি: استاد المدينة التعليمية‎) কাতারের আল রাইয়ানে অবস্থিত একটি ফুটবল স্টেডিয়াম। এটি কাতারে অনুষ্ঠিতব্য ২০২২ ফিফা বিশ্বকাপের মাঠ হিসেবে নির্মাণ করা হয়েছে। এটি কাতার ফাউন্ডেশনের এডুকেশন সিটির বেশ কয়েকটি বিশ্ববিদ্যালয় ক্যাম্পাসের মধ্যে অবস্থিত। ফিফা বিশ্বকাপের পরে স্টেডিয়ামটি বিশ্ববিদ্যালয়ের অ্যাথলেটিক দলগুলির ব্যবহারের জন্য ২৫,০০০ আসন রেখে দিবে। ২০২০ সালের ৩রা সেপ্টেম্বর তারিখে স্টেডিয়ামটিতে প্রথম আনুষ্ঠানিক ম্যাচের আয়োজন করা হয়েছে, সে সময় এখানে ২০২০–২১ মৌসুমের কাতার স্টার্স লিগের খেলা অনুষ্ঠিত হয়েছে।

নির্মাণ
-------

নির্মাণ সামগ্রীর ২০ শতাংশ সবুজ রঙ দ্বারা চিহ্নিত করা এই স্টেডিয়ামটি বিশ্বের সবচেয়ে পরিবেশগতভাবে টেকসই স্টেডিয়ামের মধ্যে একটি। ২০১৯ সালের মে মাসে এডুকেশন সিটি স্টেডিয়াম পাঁচ-তারকা জিএসএএস রেটিং অর্জন করেছে।

এটির নির্মাণ ঠিকাদার হলো জেপিএসি জেভি, যারা প্রধান নকশা স্থপতি হিসেবে প্যাটার্ন ডিজাইনকে এবং প্রকৌশল নকশার জন্য বুরো হ্যাপল্ডকে নিযুক্ত করেছে।

স্টেডিয়ামের নির্মাণ কাজ ২০২০ সালের জুন মাসে সম্পন্ন হয়েছে এবং ২০২০ সালের ১৫ই জুন তারিখে এটি আনুষ্ঠানিকভাবে উদ্বোধন করা হয়েছে।

২০১৯ ও ২০২০ ফিফা ক্লাব বিশ্বকাপ
-------------------------------

২০১৯ সালের ৩০শে সেপ্টেম্বর তারিখে ফিফা ঘোষণা করেছিল যে, কাতারে অনুষ্ঠিত ২০১৯ ফিফা ক্লাব বিশ্বকাপের তৃতীয় স্থান নির্ধারণী এবং ফাইনাল ম্যাচ এই স্টেডিয়ামে আয়োজিত হবে। স্টেডিয়ামটি সেমি-ফাইনালে লিভারপুলের প্রথম ম্যাচও আয়োজন করতো, তবে ২০১৯ সালের ৭ই ডিসেম্বর তারিখে এডুকেশন সিটি স্টেডিয়ামের আনুষ্ঠানিক উদ্বোধন ২০২০ সালের শুরু পর্যন্ত স্থগিত করা হয়েছিল। এর ফলে লিভারপুলের প্রথম ম্যাচ, ফাইনাল এবং তৃতীয় স্থান নির্ধারণী – সবগুলো ম্যাচই দোহার খলিফা আন্তর্জাতিক স্টেডিয়ামে স্থানান্তরিত হয়েছিল।

২০২০ ফিফা ক্লাব বিশ্বকাপ পুনরায় কাতারে অনুষ্ঠিত হয় এবং এসময় এডুকেশন সিটি স্টেডিয়াম ম্যাচ আয়োজনের জন্য প্রস্তুত ছিল। দ্বিতীয় পর্বের একটি ম্যাচ, একটি সেমি-ফাইনাল ম্যাচ, তৃতীয় স্থান নির্ধারণী ম্যাচ এবং বায়ার্ন মিউনিখ ও ইউএএনএলের মধ্যকার ফাইনাল ম্যাচ এই স্টেডিয়ামে অনুষ্ঠিত হয়েছিল।

তথ্যসূত্র
---------

1. ↑  "Education City Stadium"। *See You In 2022*। ২০২০-০৬-১৫। ২০২০-০২-২৪ তারিখে মূল থেকে আর্কাইভ করা। সংগ্রহের তারিখ ২০২১-০৮-১১।
2. ↑  "Cazorla dazzles as football arrives at Education City"। *FIFA*। সংগ্রহের তারিখ ৪ সেপ্টেম্বর ২০২০।
3. ↑  "Education City Stadium...Jewel of the Desert"। *Gulf Times*।
4. ↑  "Education City Stadium Design"। *Supreme Committee for Delivery & Legacy*। ৯ জুলাই ২০১৮। ১১ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ সেপ্টেম্বর ২০১৯।
5. ↑  "Education City Stadium completed"। Gulf Times। ৪ জুন ২০২০।
6. ↑  "Education City Stadium to host FIFA Club World Cup Qatar 2019™ final"। FIFA। ৪ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৯।
7. ↑  "Qatar 2022 World Cup venue to host Liverpool games at Club World Cup"। BBC Sport। সংগ্রহের তারিখ ৩০ সেপ্টেম্বর ২০১৯।
8. ↑  "Education City and Ahmad Bin Ali stadiums to host FIFA Club World Cup 2020™"। *FIFA.com*। ১৮ জানুয়ারি ২০২১। সংগ্রহের তারিখ ১৮ জানুয়ারি ২০২১।

| * দে
* স
২০২২ ফিফা বিশ্বকাপের স্টেডিয়াম |
| --- |
| 
* আল সুমামাহ স্টেডিয়াম (দোহা)
* খলিফা আন্তর্জাতিক স্টেডিয়াম (দোহা)
* স্টেডিয়াম ৯৭৪ (দোহা)
* আহমদ বিন আলি স্টেডিয়াম (আল রাইয়ান)
* এডুকেশন সিটি স্টেডিয়াম (আল রাইয়ান)
* আল বাইত স্টেডিয়াম (আল খুর)
* আল জানুব স্টেডিয়াম (আল ওয়াক্রাহ)
* লুসাইল আইকনিক স্টেডিয়াম (লুসাইল)

 |